BH ลุ้นกำไร Q1/65 โตเด่นต่อ รับผู้ป่วยต่างชาติฟื้นตัว-ในไทยกลับมาสูงกว่าปี 62
BH ลุ้นกำไร Q1/65 โตเด่นต่อ รับผู้ป่วยต่างชาติฟื้นตัว-ในไทยกลับมาสูงกว่าปี 62 โบรกแนะซื้อเป้า 190 บาท
BH ลุ้นกำไร Q1/65 โตเด่นต่อ รับผู้ป่วยต่างชาติฟื้นตัว-ในไทยกลับมาสูงกว่าปี 62 โบรกแนะซื้อเป้า 190 บาท
8 มี.ค. 2565

บล.ฟินันเซีย ไซรัส ระบุในบทวิเคราะห์วันนี้ (7 มี.ค.2565) ว่า บริษัท โรงพยาบาลบำรุงราษฎร์ จำกัด (มหาชน)  หรือ BH คาดโมเมนตัมกำไรไตรมาส 1/2565 ดีขึ้นอย่างต่อเนื่อง หลังรัฐกลับมาเปิดใช้มาตรการ Test &amp;amp; Go ในเดือน ก.พ. อีกครั้ง ทำให้ผู้ป่วยต่างชาติทยอยฟื้นตัวอย่างต่อเนื่อง
ขณะที่ผู้ป่วยไทยกลับมาสูงกว่าปี 2562 ที่ไม่มี COVID-19 แล้ว ซึ่งจากรายได้ที่ฟื้นตัวดีทำให้คาดว่า EBITDA Margin จะกลับมาเท่ากับช่วงก่อน COVID-19 ในปีนี้ ปรับเพิ่มประมาณการกำไรปี 2565-2566 ขึ้นเป็นโต 114% เทียบช่วงเดียวกันของปีก่อน และโต 54% เทียบช่วงเดียวกันของปีก่อน ตามลำดับ ปรับเพิ่มราคาเป้าหมายเป็น 190 บาท แนะนำ “ซื้อ”